**Яўген Яўгенавіч Аснарэўскі** нар. (15 снежня 1985, Гродна) — беларускі пісьменнік, паэт, гісторык, блогер, музыка, мастак, дызайнер і актывіст.

Біяграфія
---------

Біяграфічныя звесткі пра Аснарэўскага вельмі скупыя. Па прызнанні аўтара ён «карэнны гродзенец па адной з ліній, а па іншай — зусім, наогул, не адсюль» .
Неаднаразова згадваў у Фэйсбуку, што «асноўнымі» яго спецыяльнасцямі з’яўляюцца гісторыя і псіхалогія. Аднак дзе менавіта навучаўся Аснарэўскі невядома. Цікавасць да гісторыі, паводле Аснарэўскага, з’явілася ў яго ў адзінаццаць гадоў. У школьныя гады ён уцякаў з урокаў і шмат часу праводзіў на руінах Ніжняй царквы такім чынам «насычаючыся гісторыяй» .

Літаратурную дзейнасць Аснарэўскі назваў «натуральнай» для блогера.

Па ўласным прызнанні пісьменніка ён самастойна набыў навыкі кампазітара .
Паводле запісаў аўтара ў Фэйсбуку, Аснарэўскі не жанаты і не мае дзяцей.

Аснарэўскі вядомы сваёй таямнічасцю і схільнасцю да эпатажу. Удзельнічаў у канфліктах з іншымі беларускімі гісторыкамі і літаратарамі. Канфліктавала з Аснарэўскім таксама паэтка Марыя Мартысевіч, якая назвала пісьменніка «містыфікацыяй», пасля чаго ён стаў выкарыстоўваць дадзенае найменне ў якасці мянушкі .

Культурная дзейнасць
--------------------

### Актывізм

У 2016 годзе Аснарэўскі стварыў інтэрнэт-петыцыю за ўсталяванне ў Гродне помніка Стэфану Баторыю. Гэтую ініцыятыву даволi шырока асвятлялі беларускія СМІ, дзякуючы чаму блогер набыў вядомасць у якасці культурнага актывіста .

У наступныя гады стварыў яшчэ шэраг петыцый, якія атрымалі ўвагу прэсы. Петыцыя за перанос з вуліц Гродна бюста У. І. Чапаева у музей, прыцягнула ўвагу расійскіх і беларускіх СМІ. Пасля спрэчак аб мэтазгоднасці пераносу помніка журналісты папрасілі пракаментаваць сітуацыю расійскае МЗС, якое патлумачыла, што дэмантаж «не з’яўляецца дэсаветызацыяй». Блогер таксама накіроўваў аднаасобныя звароты ў адміністрацыю Гродна, у прыватнасці прапаноўваў перадаць вернікам будынак капліцы ў сядзібе Панямонь .

Дзякуючы заўвагам Аснарэўскага былі выпраўленыя памылкі ў маштабным праекце рэканструкцыі гродзенскага Старога замка.

### Кнігі і артыкулы

У 2018 годзе Аснарэўскі дэбютаваў у якасці празаіка.У тым жа годзе стаў пераможцам прэміі Экслiбрыс. Дэбютная аповесць «Трыкутнік караля» была намінаваная на прэмію Гедройца. На думку В. А. Лідзянковай у «Трыкутніку караля» прасочваюцца «стылістычныя рысы матыву атэмпаральнай утопіі» .
У іншай публікацыі даследчыца адзначае, што герой кнігі, які нясе нацыянальную ідэю, трансфармуецца «у беларускую версію Людзей Х». Паводле манаграфіі А. В. Брадзiхінай, у творы Аснарэўскага створана «альтэрнатыўная ўтапічная рэальнасць гістарычнага Гродна». На думку самога Аснарэўскага «Трыкутнік караля» гэта твор «па сутнасці блізкі да літаратуры янг-эдалт і нашмат прасцейшы, чым філасофская проза наступных рамана і аповесці, але ўсё ж не пазбаўлены падвойнага дна, атмасфернай пейзажыстыкі і адносна высокай дынамікі апавядання».

У перыяд з 2014 па 2020 год Аснарэўскі напісаў больш за 50 артыкулаў пра беларускую гісторыю, у тым ліку цыклы публікацый для Onliner.by  і іншых СМІ. Адна з публiкацый гісторыка была адзначана дыпломам выставы «Беларуская журналістыка — фокус на спецпраекты» .

У 2021 годзе прадставіў краязнаўчую кнігу «Гродно — столица, которая осталась». У выданне ўвайшлі мемуары падарожнікаў XVIII стагоддзя, якія наведалі Гродна, апісанне гродзенскіх славутасцяў і аўтарскія ідэі паляпшэння горада .

У 2021—2023 гг. прадставіў яшчэ некалькі навукова-папулярных кніг па гісторыі, сярод якіх: «Знатныя гісторыі: эліта Гродна ў перыяд XVI—XVIII стагоддзяў» i «Вялікае княства Літоўскае і беларускі нацыянальны міф». Кніга пра ВКЛ стала аб’ектам публічнай крытыкі Вячаслава Насевіча, які палемезіраваў з Аснарэўскім на яго старонцы ў Фэйсбуку.Таксама ў гэты перыяд Аснарэўскі выдаў зборнік апавяданняў «Мерэйна Патэстас» , кнігу вершаў «Капернік у Гарце»  i аповесць «Пастэга» якую аўтар назваў вяршыняй сваёй прозы.

Публікаваўся ў перыядычных выданнях «Дзеяслоў», «Наша гісторыя», «Краязнаўчая газета».

### Музыка і іншыя праекты

Перыядычна Аснарэўскі дэманструе ўласныя працы, выкананыя ў рамках графічнага дызайну. Па словах пісьменніка ён «яшчэ і крыху музыка і дызайнер».
Аснарэўскі таксама дэманструе ўласныя жывапісныя працы.
У ліпені 2022 года пісьменнік прэзентаваў уласны музычны альбом «Песні з Гроднi». Як сцвярджае выканаўца, стыль альбома можна назваць «постмадэрнісцкі рок». Аўтарам тэкстаў, вакалістам, кампазітарам, аранжыроўшчыкам, гукарэжысёрам і дызайнерам вокладкі з’яўляецца сам Аснарэўскі.

У верасні таго ж года быў прадстаўлены яшчэ адзін альбом, выдадзены музычным праектам Аснарэўскага mistik ğardeno пад назвай «Аркан XII». Пісьменнік паведаміў, што ў песні «Атрута» неафіцыйна пабіў вакальны рэкорд з кнігі Гінэса Longest-held vocal note in a song (studio recording).
Акрамя таго Аснарэўскі дэманстраваў уласныя сачыненні ў жанрах сімфанічнай музыкі, у прыватнасці, у сакавіку 2023 года прадставіў сімфонію фа мінор пад назвай «Танец прывідаў у Старым замку» .

Бібліяграфія
------------

### Кнігі

* «Трыкутнік караля» [аповесць] (2018)
* «Хлопчыкі і дзяўчынкі» [зборнік апавяданняў] (2019)
* «Сакавіцкія Зайцы» [паэзія] (2019)
* «Румлонская башня» [раман] (2021)
* «Гродно — столица, которая осталась» [краязнаўчая] (2021)
* «Знатныя гісторыі: эліта Гродна ў перыяд XVI—XVIII стагоддзяў» [гістарычная] (2022)
* «Мерэйна Патэстас» [зборнік апавяданняў] (2022)
* «Вялікае княства Літоўскае і беларускі нацыянальны міф» [гістарычная] (2022)
* «Капернік у Гарце» [паэзія] (2023)
* «Уніз па Нёмане: ад вытокаў ды Гродна» [краязнаўчая, толькі аўдыёверсія] (2023)
* «Захад Беларусі: гістарычны пазл» [гістарычная] (2023)
* «Пастэга» [аповесць] (2023)
* «Мистическая история восточных славян» [гістарычная] (2024)

Музычныя творы
--------------

### Электронныя

* Eugene Asnareuski — «Валошкі» (2021)

### Рок

* mistik ğardeno — «Мартовский заяц» (2016)
* mistik ğardeno — «Песні з Гроднi» (2022)
* mistik ğardeno — «Аркан XII» (2022)

### Для саліруючых інструментаў

* Eugene Asnareuski — «Animalis» (2018)
* Eugene Asnareuski — «Фара Вітаўта» (2018)
* Eugene Asnareuski — «Лістапад у Гародні» (2018)

### Сімфанічныя

* Eugene Asnareuski — «Garten» (2017)
* Яўген Аснарэўскі — «Сімфонія № 1 фа мінор, „Танец прывідаў у Старым замку"» (2023)
* Eugene Asnareuski. Symphony № 2 in D minor. The Holocaust in Hrodna (2023)

Зноскі
------

1. 1 2 3  « Soundstream: Живая легенда — Евгений Асноревский рассказывает о себе и о Гродно — слушать аудиоподкаст онлайн»
2. 1 2  "Архівавана 9 сакавіка 2023. «Танец прывідаў у Старым замку». Гродзенскі гісторык Яўген Аснарэўскі напісаў сімфонію
3. ↑   Скандальны гродзенскі краязнавец Аснарэўскі ўчыніў разборкі ў Facebook
4. ↑   Архівавана 14 студзеня 2021. Евгений Асноревский: 7 фактов о таинственном блогере, который знает о Гродно всё
5. ↑   Устанавіць помнік Баторыю ў Гродне гарадскія ўлады ў бліжэйшы час не плануюць
6. ↑   Архівавана 12 жніўня 2020. В Гродно бюст Чапаева перенесут с улицы в музей
7. ↑    Гродненские власти согласились убрать из центра города бюст Чапаева
8. ↑   Архівавана 19 студзеня 2021. Российское СМИ «Красная весна» пожаловалось в МИД на демонтаж бюста Чапаева в Гродно. Там ответили
9. ↑  Часовню-склад в Понемуни продали на аукционе — новый владелец не исключает её восстановления под костёл — Вечерний Гродно **(нявызн.)**. Архівавана з першакрыніцы 15 ліпеня 2023. Праверана 15 ліпеня 2023.
10. ↑   Архівавана 9 чэрвеня 2021. Фотофакт: художник полностью спутал подпись на портрете на сграффито над воротами Старого замка в Гродно
11. ↑   Архівавана 18 ліпеня 2020. Поляки оценили реконструкцию гродненского Старого замка, как «свободную вариацию на тему архитектуры XVI века»
12. ↑   Убийца не дворецкий. Гродненский блогер написал детектив про клад последнего короля и приключения местных историков
13. ↑   Архівавана 28 лістапада 2020. Альгерд Бахаревич отказался номинироваться на премию Гедройца (+ полный список номинантов)
14. ↑   О. А. Лиденкова. Атемпоральная утопия в современной исторической прозе белорусских и британских авторов
15. ↑   Лиденкова О. А. Проблема героя и идеала в современной исторической прозе белорусских и англоязычных авторов. Вестник БрГУ. № 1/2022. ISSN 2218-029X. С-83
16. ↑   Брадзіхіна А. В. Беларуская літаратура як сацыякультурны феномен: мастацкія дамінанты, жанравы генезіс. Гомель: ГДУ імя Ф. Скарыны, 2023. С. — 127. ISBN 978-985-577-925-5
17. ↑  Публiкацыi на Onliner: asnoru — LiveJournal
18. ↑   Спецпраект Hrodna.life пра палац у Панямуні атрымаў дыплом на выставе ў Мінску
19. ↑   Архівавана 24 верасня 2021. «Не толькі даць веды, але і натхніць». У Гродне выйшла кніга пра славутыя будынкі, мастацтва і людзей горада
20. ↑   Архівавана 23 лютага 2022. Асноревский: «Я работаю бесплатно. И получаю от этого удовольствие!»
21. ↑    «Бязлітасна разграміў» літоўскую і беларускую гістарыяграфіі: гродзенец напісаў кнігу пра ВКЛ і беларускі нацыянальны міф
22. ↑
23. ↑   Загадкавы блогер Яўген Аснарэўскі выпусціў кнігу беларускамоўных апавяданняў
24. ↑   Архівавана 30 студзеня 2023. Выйшла кніга Яўгена Аснарэўскага «Капернік у Гарце»
25. ↑  Дзеяслоў, 98 — Беларуская Інтэрнэт-Бібліятэка Kamunikat.org
26. ↑  Радыё Марыя — Па старонках Краязнаўчай газеты. Выпуск 52
27. ↑   [ «Десятку лучших выберут народным голосованием»
28. ↑  evrejskogo-grodno Блогер склаў карту габрэйскага Гродна — Jewish News
29. ↑   Архівавана 11 верасня 2022. Самы таямнічы краязнаўца Гродна запісаў рок-альбом, прысвечаны гораду

Спасылкі
--------

* Старонка Яўгена Аснарэўскага ў Фэйсбуку
* Інстаграм аўтара
* Песні Аснарэўскага на YouTube
* Жывапіс і графіка Аснарэўскага на Pinterest
* «Тэатр Тызенгаўза» зусім не Тызенгаўза: 5 міфаў з тэатральнай гісторыі Гродна разбурыў Яўген Аснарэўскі